PATVIRTINTA

Vilniaus lopšelio-darželio „Aitvaras“

Direktoriaus 2016 m. sausio 14 d.

įsakymu Nr. V-02

SUDERINTA

Vilniaus lopšelio-darželio „Aitvaras“

tarybos nutarimu

2016 m. sausio 13 d.

protokolo Nr. IT-01

**VILNIAUS LOPŠELIS-DARŽELIS „AITVARAS“**

**VAIKŲ PASIEKIMŲ VERTINIMO VIDAUS TVARKOS APRAŠAS**

**I. BENDROSIOS NUOSTATOS**

Ikimokyklinio ugdymo dėmesio centre yra vaikas ir jo ugdymas(is). Kokybiškas ikimokyklinis ugdymas – tai turiningas vaiko gyvenimas ikimokyklinio ugdymo grupėje užtikrinant vaiko pasiekimus įvairiose srityse, siekiant optimalios pažangos.

Parengtas Ikimokyklinio amžiaus vaikų pasiekimų aprašas – tai gairės, padedančios pedagogams, tėvams, kitiems ugdytojams ir vadovams suprasti, ko gali pasiekti vaikai darželyje iki šešerių metų bei numatyti ugdymo(si) rezultatus.

Apraše pateikiamos jo sudarymo nuostatos, paskirtis, aprašo naudojimas ikimokyklinio ugdymo ir ugdymo(si) proceso tobulinimui.

Apraše numatomi tikslai: vaiko ugdymo(si) pasiekimų bei pažangos stebėjimas, specialiųjų vaiko ugdymo(si) poreikių atpažinimas. Aprašas padės pritaikyti ugdymą kiekvienam vaikui, kryptingai planuoti ugdymo procesą, tobulinti ikimokyklinio ugdymo programą, ugdymo rezultatus derinti su tėvais.

Vaikų ugdymo(si) pasiekimai – tai ugdymo(si) procese įgyti vaikų gebėjimai, supratimas, nuostatos. Apie juos sprendžiame iš vaikų veiklos ir jos rezultatų.

**II. PASIEKIMŲ VERTINIMAS**

1. Vaiko ugdymo(si) pasiekimų bei pažangos vertinimą atlieka grupių auklėtojos.
2. Vaiko pasiekimų vertinimas atliekamas kiekvienais metais du kartus (rugsėjis-spalis, gegužė).
3. Vaiko ugdymo(si) pasiekimų bei pažangos vertinimas:

3.1. vaikas tikslingai stebimas (aprašant, ką vaikas žino, supranta, geba);

3.2. nustato, kuriame pasiekimų žingsnyje yra vaikas;

3.3. nustato vaiko pažangą keliose ar visose srityse.

1. Vaiko specialiųjų ugdymo(si) poreikių atpažinimas:

4.1. auklėtoja stebi ir atkreipia dėmesį į vaiko elgesį, judėjimo ir kitus ypatumus, dėl kurių jo ugdymas(is) skiriasi nuo bendraamžių;

4.2. ženklai, įspėjantys apie poreikį pritaikyti ugdymo procesą, patekti pasiekimų apraše, padeda, prireikus nukreipti vaiką ugdymo(si) poreikiams įvertinti PPT ir reikiamai pagalbai skirti.

1. Naujai atvykusį vaiką pedagogai stebi ir nustato, kuriame pasiekimų žingsnyje vaikas yra per 1-2 jo lankymo mėnesius.
2. Kiekvienam vaikui paruošiama lentelė (pridedama), joje žymimi pasiekimo žingsniai pasirinkta spalva rugsėjį, spalį ir kita spalva – gegužę:

6.1. nubrėžtos dviejų spalvų diagramos rodo vaikų pasiekimų kaitą.

1. Auklėtojos atlikta lyginamoji pasiekimų analizė padės numatyti, kokių gebėjimų, žinojimų bus siekiama lankomoje ir vyresnėje grupėje. Pasiekimų aprašus taikys ugdymo procesui tikslingiau planuoti, organizuoti.
2. Vaiko pasiekimų ir pažangos refleksija gerina vaiko ugdymo(si) kokybę ir panaudojama skirtingais tikslais – kryptingas ugdymo proceso planavimas, ugdymo pritaikymas kiekvienam vaikui, ikimokyklinio ir priešmokyklinio ugdymo dermė ir kt.
3. Su pasiekimų aprašu supažindinami tėvai, aptariant išsiaiškinami jų lūkesčiai.

**III. BAIGIAMOSIOS NUOSTATOS**

1. Vaikų pasiekimų aprašai saugomi grupėje kaip informacinė medžiaga apie vaiko pasiekimų lygį.
2. Vaikui perėjus į kitą grupę, aprašai perduodami naujam jo pedagogui.
3. Naudotis ikimokyklinio amžiaus vaikų pasiekimų aprašu, patvirtintu LR švietimo ir mokslo ministerijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_